**VALSTYBĖS**

**VALDOMOS**

 **ĮMONĖS**

**UAB „Pieno tyrimai“**

**Adresas:** Radvilų Dvaro g. 31, 48331 Kaunas

**Įmonės kodas:** 233816290

**Tel.:** (+370 37) 361 181, <https://www.pieno-tyrimai.lt/>

**VALSTYBĖS TARNAUTOJŲ PARINKIMO Į VALDYBOS NARIUS SKELBIMAS**

**Įmonės veiklos aprašymas**

Įmonės pagrindinė veikla – viso šalyje superkamo pieno ir kontroliuojamų gyvulių pieno sudėties ir kokybės tyrimai bei gyvulių (pieninių) produktyvumo kontrolė.

**Informacija apie kolegialų organą**

UAB „Pieno tyrimai“ yra valstybės valdoma įmonė, kurios 100 proc. akcijų valdytoja Lietuvos Respublikos žemės ūkio ministerija.

 Įmonėje yra sudaryta valdyba, kurios kadencija baigiasi 2024 m. spalio 27 d. Naujos kadencijos valdybą iš viso sudarys 5 nariai, iš jų 3 atrinkti nepriklausomi nariai ir 2 nariai Žemės ūkio ministerijos parinkti karjeros valstybės tarnautojai. Įmonės valdybos kompetencija, sprendimų priėmimo tvarka, atsakomybė, taip pat jos narių teisės ir pareigos ir atsakomybė nesiskiria nuo nurodytųjų Lietuvos Respublikos akcinių bendrovių įstatyme, Valstybės turtinių ir neturtinių teisių įgyvendinimo valstybės valdomose įmonėse tvarkos apraše, patvirtintame Lietuvos Respublikos Vyriausybės 2012 m. birželio 6 d. nutarimu Nr. 665 „Dėl Valstybės turtinių ir neturtinių teisių įgyvendinimo valstybės valdomose įmonėse tvarkos aprašo patvirtinimo“, Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos apraše, patvirtintame Lietuvos Respublikos Vyriausybės 2015 m. birželio 17 d. nutarimu Nr. 631 „Dėl Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo patvirtinimo“ ir kituose teisės aktuose.

 Su karjeros valstybės tarnautoju, kuris bus išrinktas valdybos nariu per 5 darbo dienas, nuo jo informavimo apie išrinkimą į bendrovės valdybą dienos, bus pasirašoma veiklos kolegialiame organe sutartis, pagal kurią bus mokamas atlygis už darbą bendrovės valdyboje.

 Valdybos kadencija: karjeros valstybės tarnautojas būtų renkamas bendrovės valdybos nariu naujai 4 (keturių) metų kadencijai.

**Parinkimo procedūra**

Parinkimo vykdymas:

I atrankos etapas – valstybės tarnautojų pateiktų dokumentų tikrinimas, pateiktų dokumentų tikslinimas (esant poreikiui);

II atrankos etapas – valstybės tarnautojų vertinimas pagal pateiktus dokumentus, pokalbiai su atrinktais valstybės tarnautojais, kurie atitinka keliamus reikalavimus (esant poreikiui);

III atrankos etapas – papildomas valstybės tarnautojų kompetencijų vertinimas ir pateiktos informacijos tikrinimas (esant poreikiui);

IV atrankos etapas – karjeros valstybės tarnautojo patikra Specialiųjų tyrimų tarnyboje teisės aktų nustatyta tvarka;

V atrankos etapas – sprendimas dėl karjeros valstybės tarnautojo skyrimo bendrovės valdybos nariu.

Parinkimo procedūrą vykdys Lietuvos Respublikos žemės ūkio ministro įsakymu sudaryta atrankos komisija.

**VALSTYBĖS TARNAUTOJAMS KELIAMI BENDRIEJI IR SPECIALIEJI REIKALAVIMAI**

Valstybės tarnautojai, pretenduojantys į bendrovės valdybos narius, turi atitikti nustatytus specialiuosius reikalavimus bei Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 231 straipsnyje nustatytus bendruosius reikalavimus. Su įstatyme nustatytais bendraisiais reikalavimais galima susipažinti <https://www.e-tar.lt/portal/lt/legalAct/TAR.D5496D69DF98/asr>

**Bendrieji reikalavimai:**

* turi turėti aukštąjį universitetinį ar jam prilygintą išsilavinimą;
* turi būti nepriekaištingos reputacijos. Asmuo nelaikomas nepriekaištingos reputacijos, jeigu įstatymų nustatyta tvarka yra pripažintas kaltu dėl sunkaus ar labai sunkaus nusikaltimo, nusikalstamos veikos nuosavybei, turtinėms teisėms ir turtiniams interesams, ekonomikai ir verslo tvarkai, finansų sistemai, valstybės tarnybai ir viešiesiems interesams, teisingumui, visuomenės saugumui, valdymo tvarkai padarymo ir turi neišnykusį ar nepanaikintą teistumą;
* turi būti nesusijęs su kitais fiziniais ir juridiniais asmenimis ryšiais, dėl kurių einant kolegialaus organo nario pareigas kiltų interesų konfliktas;
* jam neturi būti atimta ar apribota teisė eiti atitinkamas pareigas, į kurias pretenduojama, ar atlikti toms pareigoms priskirtas funkcijas;
* per pastaruosius 5 metus neturi būti atšauktas iš juridinio asmens vienasmenio ar kolegialaus organo dėl netinkamo pareigų atlikimo;
* negali būti ministerijoje, Vyriausybės įstaigoje ar įstaigoje prie ministerijos einantis pareigas karjeros valstybės tarnautojas, kuriam pavestos su valstybės politikos formavimu toje ūkio sektoriaus šakoje, kurioje veikia įmonė, į kurios kolegialų organą kandidatuoja, susijusios funkcijos;
* negali būti įstatymų nustatyta tvarka išrinktas ar paskirtas valstybės politiku ir politinio (asmeninio) pasitikėjimo valstybės tarnautoju;
* jeigu jis yra valstybės tarnautojas, jis negali būti iš viso daugiau kaip 2 kolegialių organų, sudarytų valstybės ir savivaldybės valdomose įmonėse, narys.

**Specialieji reikalavimai karjeros valstybės tarnautojams**

**Karjeros valstybės tarnautojui, pretenduojančiam į valdysenos srities kompetenciją:**

* turėti ne mažesnę nei 3 metų darbo patirtį, susijusią su juridinių asmenų valdysenos sritimi;
* išmanyti žemės ūkio politiką.

Papildomai bus vertinami šie kandidatų privalumai:

* darbo patirtis įmonės ar juridinio asmens kolegialiuose priežiūros ir (ar) valdymo organuose;
* organizacijos ir jos kultūros vystymo patirtis;
* išmanyti korporatyvinės valdysenos principus ir įmonių teisę;
* įmonės strateginio planavimo, organizacijos transformacijų ir pokyčių valdymo žinios;
* patirtis formuojant ir įgyvendinant juridinio asmens strategiją;
* žinios ir patirtis finansinio planavimo, analizės ir kontrolės srityse;
* gebėjimai sistemiškai analizuoti ir vertinti situaciją, rengti analitinę medžiagą ir priimti optimalius sprendimus;
* turėti lyderystės, komandinio darbo ir bendradarbiavimo su suinteresuotomis šalimis gebėjimų;
* anglų kalbos mokėjimas B1 lygiu.

**Karjeros valstybės tarnautojui, pretenduojančiam į teisės srities kompetenciją:**

* turėti ne mažesnę nei 3 metų vadovaujamo darbo (įmonės ar juridinio asmens kolegialaus organo nario, įmonės ar juridinio asmens vadovo, įmonės ar juridinio asmens vadovui tiesiogiai pavaldaus aukščiausio lygmens vadovo) patirtį teisės srityje;
* išmanyti žemės ūkio politiką.

Papildomai bus vertinami šie kandidatų privalumai:

* išmanyti korporatyvinės valdysenos principus ir įmonių teisę;
* įmonės strateginio planavimo, organizacijos transformacijų ir pokyčių valdymo žinios;
* patirtis formuojant ir įgyvendinant juridinio asmens strategiją;
* žinios ir patirtis finansinio planavimo, analizės ir kontrolės srityse;
* gebėjimai sistemiškai analizuoti ir vertinti situaciją, rengti analitinę medžiagą ir priimti optimalius sprendimus;
* turėti lyderystės, komandinio darbo ir bendradarbiavimo su suinteresuotomis šalimis gebėjimų;
* anglų kalbos mokėjimas B1 lygiu.

**DOKUMENTAI IR JŲ TEIKIMO BŪDAI**

**Dokumentai, kuriuos privalo pateikti kandidatuojantys valstybės tarnautojai**

* Valstybės tarnautojo paraiška dalyvauti parinkimo procedūroje ir sąžiningumo deklaracija (skelbimo priedas);
* Gyvenimo aprašymas (CV);
* Valstybės tarnautojo motyvacinis laiškas parinkimo komisijai;
* Valstybės tarnautojo tapatybę patvirtinančio asmens dokumento kopija;
* Valstybės tarnautojo pažymėjimo kopija;
* Atrankos komisijos prašymu gali būti prašoma pateiki papildomus dokumentus, patvirtinančius atitiktį nurodytiems bendriesiems ir specialiesiems reikalavimams bei kitiems teisės aktų nustatytiems reikalavimams.

**Dokumentų pateikimo būdas ir terminai**

Dokumentai pateikiami Lietuvos Respublikos žemės ūkio ministerijos Turto ir viešųjų pirkimų skyriui elektroninio pašto adresais: skaidrumas@zum.lt, ignas.kisvinas@zum.lt, nurodant „Valstybės tarnautojų parinkimo procedūra į UAB „Pieno tyrimai“ valdybos narius“.

Dokumentų originalus gali būti prašoma pateikti, jei valstybės tarnautojas bus pripažintas tinkamu užimti bendrovės valdybos nario pareigas.

**Dokumentai teikiami iki 2024 m. rugpjūčio 13 d. (20 kalendorinių dienų nuo paskelbimo imtinai).**

Teikiant dokumentus, būtina nurodyti, į kokią valdybos kompetencijų sritį kandidatuojama.

**Kontaktiniai asmenys**

Lietuvos Respublikos žemės ūkio ministerijos Turto ir viešųjų pirkimų skyriaus vyriausiasis specialistas Ignas Kišvinas, tel. (8 5) 239 1280, el. p. ignas.kisvinas@zum.lt.

**PAPILDOMA INFORMACIJA KANDIDATAMS**

* Įmonės interneto svetainės adresas: <https://www.pieno-tyrimai.lt/>;
* Raštas dėl valstybės lūkesčių įmonei: <http://zum.lrv.lt/lt/struktura-ir-kontaktai/valdymo-srities-istaigos>;
* Strategija: <https://www.pieno-tyrimai.lt/strateginiai-veiklos-planai>

**PRIEDAS.** Valstybės tarnautojo paraiška dalyvauti parinkimo procedūroje ir sąžiningumo deklaracija.

Skelbimo priedas

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(kandidato vardas ir pavardė didžiosiomis raidėmis)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(telefono Nr., el. paštas)

Lietuvos Respublikos žemės ūkio ministerijos

Turto ir viešųjų pirkimų skyriui

skaidrumas@zum.lt

**VALSTYBĖS TARNAUTOJO PARAIŠKA DALYVAUTI PARINKIMO PROCEDŪROJE IR SĄŽININGUMO DEKLARACIJA**

2024 m. \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_ d.

(data)

Aš,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(vardas, pavardė, valstybės tarnautojo pareigos)

prašau leisti dalyvauti valstybės tarnautojo parinkimo procedūroje į UAB „Pieno tyrimai“ (juridinio asmens kodas 233816290) valdybą šiose paskelbtose kompetencijų srityse (*nereikalingą išbraukti*):

1. valdysenos srities;

2. teisės srities.

Patvirtinu, kad esu susipažinęs (-usi) su Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo, patvirtinto Lietuvos Respublikos Vyriausybės 2015 m. birželio 17 d. nutarimu Nr. 631 „Dėl Kandidatų į valstybės ar savivaldybės valdomos įmonės kolegialų priežiūros ar valdymo organą atrankos aprašo patvirtinimo“ (toliau – Aprašas), nuostatomis ir atitinku visus valstybės tarnautojams keliamus reikalavimus.

Patvirtinu, kad šioje deklaracijoje pateikiama informacija yra teisinga. Nurodau visus juridinius asmenis, su kuriais aš esu ar per paskutinius vienerius metus buvau susijęs (-usi) kaip to juridinio asmens dalyvis (-ė), kolegialaus organo ar komiteto narys (-ė), vadovas (-ė) ar darbuotojas (-a).

|  |  |
| --- | --- |
| Juridinio asmens teisinė forma ir pavadinimas | Ryšio su juridiniu asmeniu pobūdis |
|  |  |
|  |  |
|  |  |
|  |  |

Patvirtinu, kad mano veikla nėra susijusi su UAB „Pieno tyrimai“, taip, kad einant valdybos nario pareigas kiltų interesų konfliktas.

Patvirtinu, jog man yra žinoma ir sutinku, kad jeigu būsiu pripažintas tinkamu užimti UAB „Pieno tyrimai“ valdybos nario pareigas Žemės ūkio ministerija Lietuvos Respublikos korupcijos prevencijos įstatymo nustatyta tvarka kreipsis į Specialiųjų tyrimų tarnybą, kad ši pateiktų apie mane turimą informaciją.

Pranešimus dėl parinkimo procedūros atlikimo ir rezultatų prašau siųsti elektroniniu paštu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(elektroninio pašto adresas)

Kontaktinis mobilusis telefonas

(valstybės tarnautojo vardas, pavardė, parašas)